Features vo Facebook

Facebook is a soziale Netzweakseitn, de wo anno 2004 vom Mark Zuckerberg grindt woan is. Des is a Listn vo Features, de wo a Nutza auf da Facebook-Seitn findn ko. Dazua san aa no technische Features vo Facebook ogfiat.
Oigmoa.
Friend/Freind.
Freind san de Nutza, mit dena ma auf Facebook bsondas vabundn is. A Freind hod in da Regl mea Zuagriffsrecht aufs Profui (Info), auf d Wall/Pinnwond, auf Fotos etc. ois wia a Ned-Freind. Damit ma an Freind kriagt, muass ma an ondan Nutza an Friend Request/a Freindschoftsofrog schicka. Des mocht ma iban "+1 Add Friend"-Button/FreindIn-dazuafing-Button. Da ondare Nutza, den wo ma zum Freind hom wui, muass en Friend Request/Freindschoftsofrog oba eascht bstätign (Button Confirm/Bstätign) damit a wiaksam wead.
Es is megli an Freind en Freindstatus wiada zum entziang. Des hoasst bei Facebook "Unfriend"/"Ois FreindIn entfeana". "Unfriend" woa s "New Oxford American Dictionary's" vom Joa 2009.
Dazua hod ma de Meglichkeit, Nutza de wo an nervn, z spean ("blocking"). Nacha segn si de zwoa Nutza (dea wo speat und da gspeate) nimma und kena a nimma miteinanda kommunizian.
Chat.
Seitn Aprui 2008 enthoit Facebook a Chat-Funktion. Ma ko af ana Oanzlbasis (one-to-one basis) mit Nutzan quatschn (chatten) und iba de Gruppmfunktion mit mearan Nutzan simultan. De Chatfunktion ko ma ned obschoitn, oba de Sichtboakeit einschränkn bzw. fia ondare Nutza gonz unsichtboa wean. Des hoasst andare segn nacha nimma, dass ma online is.
Mobil.
Fia vaschiedane mobile Plottformen stengan spezielle Facebook-Clients zua Vafigung: Fia Windows Mobile, BlackBerry, Apple iPhone/iPod touch, S60, Android usw.). Aussadem gibts drei mobile Portale fia mobile Browser mit und ohne Sensorbuidschiam-Unterstitzung (Touchscreen), und a rein Text-basiarende Seitn, de wo aus a boa Handynetze kostnlos eareichboa san.
Listn vo de Features.
Like / Gfoit ma.
De Facebook-Nutza kenna "liken" "Status updates"/"Status aktualisian", "Comments"/"Kommentare", "Photos"/"Fotos", "Links"/"Links", "Pages"/"Seiten" etc. De Aktion ko nacha in de Newsfeeds vo de Freind gseng wean. Facebook says "Liking" is intended to "Give positive feedback and connect with things you care about".
Messages und Inbox.
Facebook hod vo Ofong o a persenlichs Mitteilungsystem (instant Messaging) mit dem jeda Nutza an en ondan Nutza a Mitteilung schreim ko, wo da ondare sofuat siagt. Ma ko bei seim Konto oba aa bestimmte Nutzagruppm vom Messaging-System aussperrn. A weidana Voatei vom Facebook Mitteilungssystem is, dass ois integriat is und in am System lafft: Instant Messaging, Chat und Nochrichtn.
News Feed / Newsfeed.
Seit 2006 gibts af Facebook a Newsfeed-Funktion. Imma wenn ma af Facebook geht, kummt de Hoamseitn, af dea wo de Aktivitätn vo de Freind kontinuiali ozoagt wean. Dazua ghean Profui Ändarunga, Events, Gebuatsdoge, neie Freindschoftn vo de Freind, Like-Infos und andara Updates.
Des hod am Ofang fia grosse Unruah gsoagt. Do is vo Facebook-Stalking de Red gwen, wei ma damit andare User ibawochn ko. Inzwischn ko ma oba des Newsfeed-Tool differenziata einstejn. Sowoi in da Funktion, wos ma wejchn User-Gruppm mittein wui, ois aa - no diffarenziata - wos ma vo andan Usern lesn mechat.
Status Updates / Aktualisiarung.
Facebook hod a Feature, des wos "status updates/Status Akualisiarung" (aa nua "status") hoasst. Damit ko ma seine Freid informian. De kena nacha antwoatn oda an "Like/Gfoit ma" Button druckn. De neiasten Status Updates eascheina auf da "Wall/Pinnwond" und im News Feed vo de Freind. Status hoasst heit bei Facebook nix Bestimmts, es ko a Gfui, a Aktion, a Oatshinweis etc. sein.
URL shortener / URL-Kiaza.
Seitn 14. Dezemba 2009 hod Facebbok aa an URL-Kiaza (engl. URL shortener) auf da Basis vo FB.me Domänen Nama. Vo dem Zeitpunkt o, kenan olle Links vo facebook.com iba fb.me earreicht wean, des wo um 7 Zeichn kiaza is.